
POZIV NA DOSTAVU PONUDA 


Predmet nabave: 

SKENERI I PRINTERI – NAJAM UREĐAJA 

Postupak jednostavne nabave



















 rujan 2026.


[bookmark: _Toc316452902][bookmark: _Toc346535565][bookmark: _Toc372266895][bookmark: _Toc306607777]Sukladno čl. 15 ZJN 2016. za godišnju procijenjenu vrijednost nabave manju od 50.000,00 eura za robu i usluge, odnosno manju od 100.000,00 eura za radove bez PDV-a (tzv. jednostavnu nabavu) Naručitelj nije obvezan provoditi postupke javne nabave propisane Zakonom o javnoj nabavi.


1. OPĆI PODACI

[bookmark: _Toc316452903][bookmark: _Toc346535566][bookmark: _Toc372266896]1.1. NAZIV NARUČITELJA

     GRADSKA PLINARA ZAGREB  d.o.o.
     Radnička cesta 1, Zagreb
     OIB: 20985255037
     Tel: 01/6437- 777
     web: www.plinara-zagreb.hr

[bookmark: _Toc306607778][bookmark: _Toc316452904][bookmark: _Toc346535567][bookmark: _Toc372266897]1.2. SLUŽBA I OSOBA ZADUŽENA ZA KOMUNIKACIJU

Kontakt osoba za dio koji se odnosi na dokumentaciju o nabavi:
     Odjel nabave, 
     Voditelj Odjela nabave: 
     Robert Čujić
     Tel. 01/6437-531
     e-mail: nabava@plinara-zagreb.hr 

1.3. SUKOB INTERESA

Naručitelj je u sukobu interesa sa gospodarskim subjektom: 
MARMAT PLUS d.o.o., OIB: 69838759107, Sudovečka ulica 13, Zagreb;
Prudent Consulting d.o.o., OIB: 11708695203, Gundulićeva ulica 18, Zagreb;
Spark Energy d.o.o., OIB: 82338770028, Mesnička ulica 5, Zagreb;
EDEI Solutions d.o.o., OIB: 67533843680, Mesnička ulica 5, Zagreb;
Elektrogen d.o.o., OIB: 03124296032, Fallerovo šetalište 22, Zagreb;
ARMENIUS d.o.o., OIB: 18400518648, Ptičekova ulica 61, Oroslavje


1.4. KOMUNIKACIJA

Tijekom roka za dostavu ponuda ponuditelji mogu zahtijevati dodatne informacije, objašnjenja ili izmjene u vezi s predmetom nabave elektroničkim putem, dostavom zahtjeva na adresu elektroničke pošte Naručitelja: nabava@plinara-zagreb.hr.

Pod uvjetom da je zahtjev dostavljen pravodobno, Naručitelj je obvezan dati odgovor, dodatne informacije i objašnjenja bez odgode, a najkasnije jedan (1) dan prije roka određenog za dostavu ponuda, staviti na raspolaganje na isti način kao i osnovnu dokumentaciju, bez navođenja podataka o podnositelju zahtjeva.  

· Zahtjev je pravodoban ako je dostavljen najkasnije tijekom drugog (2) dana prije roka određenog za dostavu ponuda. 

Naručitelj može izmijeniti ili dopuniti dokumentaciju vezanu za predmet nabave do isteka roka 
za dostavu ponuda.

1.5. DOKUMENTACIJA O NABAVI

Dokumentacija o nabavi dostupna je besplatno i može se preuzeti na mrežnoj stranici Naručitelja: www.plinara-zagreb.hr. Zahtjevi za dodatne informacije, objašnjenja ili izmjene u vezi s dokumentacijom o nabavi mogu se dostaviti elektroničkim putem na adresu elektroničke pošte Naručitelja: nabava@plinara-zagreb.hr.


1.6. NAČIN PREDAJE PONUDE

Ponuda se izrađuje i dostavlja u elektroničkom obliku, putem elektroničke pošte na adresu Naručitelja: nabava@plinara-zagreb.hr.

Rok za dostavu ponuda je 24.09.2026.g. do 10:00 sati.

Ponuda mora biti dostavljena najkasnije do isteka roka za dostavu ponuda. Vrijeme zaprimanja ponude smatra se vremenom zaprimanja elektroničke poruke na adresu elektroničke pošte Naručitelja.

Ponuditelj može do isteka roka za dostavu ponuda izmijeniti ili dopuniti svoju ponudu, odnosno od nje odustati, dostavom odgovarajuće elektroničke poruke na adresu nabava@plinara-zagreb.hr.   
U slučaju izmjene ili dopune ponude, kao pravodobno dostavljena smatrat će se posljednja zaprimljena verzija ponude prije isteka roka za dostavu ponuda.

Predajom ponude smatra se da je ponuditelj upoznat sa svim uvjetima i zahtjevima navedenima u cjelokupnoj dokumentaciji o nabavi.


2. PODACI O POSTUPKU I PREDMETU NABAVE

[bookmark: _Toc306607779][bookmark: _Toc316452906][bookmark: _Toc346535576][bookmark: _Toc372266906]2.1. OPIS PREDMETA NABAVE

Predmet nabave: SKENERI I PRINTERI – NAJAM UREĐAJA
CPV: 30230000-0

Usluga uključuje:
1. dostavu, instalaciju i puštanje u rad uređaja.
2. osnovnu obuku korisnika.
3. spajanje (do 2) uređaja na lokalnu mrežu i instalaciju drivera.
4. tonere i potrebne rezervne dijelove te isporuku i ugradnju na adresi Naručitelja.
5. usluge redovnog održavanja i intervencije po pozivu, s dolascima ovlaštenog tehničara.
6. sustav za praćenje potrošnje tonera i broja ispisa u realnom vremenu.
7. sustav za autentifikaciju korisnika putem pinova odnosno RFID kartica.

SLA PARAMETRI USLUGA
· zamjena tonera se vrši nakon što razina tonera dosegne unaprijed definiranu razinu. Ovo je automatski postupak i ne predstavlja dodatan trošak za Naručitelja. Lokacija dostave su uređaji na lokaciji Naručitelja.
· zbrinjavanje iskorištenih toneri, na ekološki način, je obveza Ponuditelja i ne predstavlja dodatan trošak za Naručitelja.
· kada uređaji, tijekom svog životnog ciklusa, napuštaju lokaciju Naručitelja (servis, zamjena etc.) obavezno se vrši postupak brisanja memorijskih modula uređaja u svrhu informacijske sigurnosti Naručitelja.

2.2. EVIDENCIJSKI BROJ:     

JN-154/26

2.3. PROCJENJENA VRIJEDNOST NABAVE

13.500,00 €

[bookmark: _Toc346535581][bookmark: _Toc372266911]2.4. MJESTO IZVRŠENJA 

Gradska plinara Zagreb d.o.o., Radnička cesta 1, Zagreb.
[bookmark: _Toc346535582][bookmark: _Toc372266912] 
2.5. ROK I NAČIN IZVRŠENJA 

Način izvršenja: ugovor
Rok izvršenja: rok trajanja ugovora 12 mjeseci od dana potpisivanja ugovora
dinamika isporuke: sukcesivno.

2.6. NUĐENJE GRUPA ILI DIJELOVA PREDMETA NABAVE

U ovom postupku javne nabave, nije dozvoljeno nuđenje po grupama predmeta nabave.


3. KRITERIJ ZA KVALITATIVAN ODABIR GOSPODARSKOG SUBJEKTA 

3.1. Osnove za isključenje

Osnove povezane s plaćanjem poreza i obveza za mirovinsko i zdravstveno osiguranje: 
· Plaćanje poreznih obveza 
· Plaćanje obveza za mirovinsko i zdravstveno osiguranje 

Potvrda Porezne uprave o stanju duga ili istovrijedne isprave drugog nadležnog tijela koja se izdaje u državi članici poslovnog nastana gospodarskog subjekta kojom se mora potvrditi da je ispunio obveze plaćanja dospjelih poreznih obveza i obveza za mirovinsko i zdravstveno osiguranje: a) u Republici Hrvatskoj, ako ponuditelj ima poslovni nastan u Republici Hrvatskoj; ili b) u Republici Hrvatskoj ili u državi poslovnog nastana gospodarskog subjekta, ako ponuditelj nema poslovni nastan u Republici Hrvatskoj; ne starija od 30 dana od dana objave Poziva za dostavu ponuda, osim ako mu sukladno posebnom propisu plaćanje obveza nije dopušteno ili mu je odobrena odgoda plaćanja.

Ako se u državi poslovnog nastana gospodarskog subjekta, odnosno državi čiji je osoba državljanin ne izdaje dokument iz ove točke, on može biti zamijenjen izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, ne starijom od 30 dana od dana objave Poziva za dostavu ponuda.

Napomena: 
• Naručitelj može isključiti gospodarskog subjekta iz postupka sukladno odredbama članka 254. Zakona o javnoj nabavi (Narodne novine broj 120/16, 114/22).

[bookmark: _Toc346535589]3.2. Obavljanje profesionalne djelatnosti 

3.2.1. Upis u registar 

Ponuditelj mora u postupku javne nabave dokazati svoj upis u sudski, obrtni, strukovnog ili drugi odgovarajući registar u državi njegovog poslovnog nastana. Ovim dokazom Ponuditelj dokazuje da ima registriranu djelatnost u vezi s predmetom nabave.
Upis u registar dokazuje se odgovarajućim izvodom, a ako se oni ne izdaju u državi sjedišta gospodarskog subjekta, gospodarski subjekt može dostaviti izjavu s ovjerom kod nadležnog tijela.
U slučaju Zajednice ponuditelja svi članovi Zajednice ponuditelja obvezni su pojedinačno dokazati postojanje navedene sposobnosti.
Ukoliko gospodarski subjekt za izvršenje predmeta nabave angažira jednog ili više Podugovaratelja obvezni su pojedinačno dokazati postojanje navedene sposobnosti. 
3.3. Tehnička i stručna sposobnost

3.3.1. Popis isporuka robe 

Ponuditelj mora popisom isporuka robe dokazati da je u godini u kojoj je započeo postupak nabave i tijekom tri (3) godine koje prethode toj godini uredno isporučio robe iste ili slične predmetu nabave najmanje u visini procijenjene vrijednosti predmeta nabave (bez PDV-a). Pri tome, za izračun vrijednosti moguće je uzeti u obzir najviše tri (3) isporuke robe.
Popis sadrži vrijednost izvršenih radova, datum početka i završetka izvršenih radova, naziv i sjedište ugovornih strana, te predmet ugovora.


4. DOSTAVA DOKUMENATA

Dokumenti navedeni u točki 3., uz popunjeni ponudbeni list i troškovnik čine sastavni dio ponude te se dostavljaju elektroničkim putem.

Ukoliko neki od traženih dokumenata nisu dostavljeni, ili je informacija nepotpuna ili pogrešna, naručitelj će putem e pošte od ponuditelja s najpovoljnijom ponudom prije izdavanja Ugovora zatražiti dostavu nedostavljenih dokumenata odnosno pojašnjene dostavljenih dokumenata, u primjerenom roku ne kraćem od 5 dana. U slučaju da ponuditelj navedeno ne dostavi u roku, ponuda će biti odbijena. 

Sve dokumente koji se prilažu uz ponudu ponuditelji mogu dostaviti u neovjerenoj preslici elektroničkim sredstvima komunikacije ili na drugi dokaziv način. Neovjerenom preslikom smatra se i neovjerena preslika elektroničke isprave na papiru. 

Nakon isteka roka za dostavu ponuda naručitelj može od najpovoljnijeg ponuditelja zatražiti dostavu izvornika ili ovjerenih preslika svih onih dokumenata koji su bili traženi, a koje izdaju nadležna tijela. 

Naručitelj može kriterije za kvalitativan odabir gospodarskog subjekta, u dijelovima gdje je primjenjivo, utvrditi provjerom na službenim stranicama i prema javno dostupnim podacima nadležnih tijela. Ukoliko naručitelj traženo provjeri odnosno potvrdi na prethodno navedeni način, tada nije obvezan koristiti mogućnost traženja navedenih dokumenata od ponuditelja koji je podnio najpovoljniju ponudu.


[bookmark: _Toc346535592][bookmark: _Toc372266921]5. PONUDA

[bookmark: _Toc346535588]5.1.  Sadržaj

Ponuda mora sadržavati:
1. popunjeni ponudbeni list „Obrazac 1 - PONUDBENI LIST – prilog I“ odnosno „Obrazac – 1 - PONUDBENI LIST – prilog I - za zajednicu ponuditelja“ ovisno o tome tko podnosi ponudu, te popunjen prilog „Obrazac – 1 - PONUDBENI LIST – prilog I – Podugovaratelj“ (ako postoje podugovaratelji) potpisan od ponuditelja odnosno nositelja ponude zajednice ponuditelja i ovjeren pečatom;
2. popunjeni troškovnik, ovjeren i potpisan od ponuditelja
3. popunjena tehnička specifikacija, ovjerena i potpisana od ponuditelja
4. dokumenti kojima se dokazuje sposobnost ponuditelja (ako je traženo);

Ponudbeni list iz točke 5.1. podtočke 1. Dokumentacije treba sadržavati:
1. naziv i sjedište naručitelja;
2. naziv i sjedište ponuditelja, adresa, OIB (ili nacionalni identifikacijski broj prema zemlji sjedišta ponuditelja, ako je primjenjivo), broj računa, navod o tome je li ponuditelji u sustavu PDV-a, adresa za dostavu pošte, adresa e-pošte, kontakt osoba ponuditelja, broj telefona, broj faksa;
3. predmet nabave;
4. podatke o dijelu ugovora o javnoj nabavi te podatke o podugovarateljima, ako se dio ugovora o javnoj nabavi daje u podugovor;
5. cijenu ponude bez PDV-a;
6. iznos PDV-a;
7. cijenu ponude s PDV-om;
8. rok valjanosti ponude;
9. datum i potpis ponuditelja;

Ako se radi o zajednici ponuditelja, ponudbeni list sadrži podatke iz prethodne točke dokumentacije za svakog člana zajednice ponuditelja.

Ponuditelj, koji nije u sustavu PDV-a, u ponudbenom listu, na mjesto predviđeno za upis cijene ponude s PDV-om, upisuje isti iznos kao što je upisan na mjestu predviđenom za upis cijene ponude bez PDV-a.

Troškovnik iz točke 5.1. podtočke 2. Dokumentacije treba sadržavati:
a) Cijene stavaka (jedinične cijene) navedene u troškovniku moraju biti iskazane bez obračunatog PDV-a.
b) Ponuditelj u troškovnik unosi cijene stavaka (jedinične cijene), koje se izražavaju u eurima i koje pomnožene s količinom stavke daju ukupnu cijenu za svaku od stavki troškovnika.
Zbroj svih ukupnih cijena stavki čini cijenu ponude. 
	Cijene stavki (jedinične cijene) troškovnika smiju biti iskazane s najviše 3 (tri) decimale.
c) Ponuditelj mora ispuniti sve stavke troškovnika.

5.2. Cijena ponude

Cijena ponude: nepromjenjiva.  

Piše se brojkama u apsolutnom iznosu i izražava se u eurima na dvije decimale.  
Izražava se za cjelokupan predmet nabave.  

U cijenu ponude bez poreza na dodanu vrijednost moraju biti uračunati svi troškovi (uključujući 
posebne poreze, trošarine i carine, ako postoje) i popusti.  

Ako cijena ponude bez poreza na dodanu vrijednost iskazana u troškovniku ne odgovara cijeni 
ponude bez poreza na dodanu vrijednost iskazanoj u ponudbenom listu, vrijedi cijena ponude 
bez poreza na dodanu vrijednost iskazana u troškovniku.

5.3. Jezik i pismo ponude

Hrvatski jezik, latinično pismo. 

Ukoliko su neki od dokumenata i/ili dokaza traženih pozivom na dostavu ponuda izdani na stranom jeziku, ponuditelj dužan je dostaviti i prijevod dokumenta/dokaza na hrvatski jezik, osim ako je ovim Pozivom na dostavu ponuda određeno drugačije.

[bookmark: _Toc346535593][bookmark: _Toc372266922]5.4. Kriterij za odabir ponude

Najniža cijena.

[bookmark: _Toc346535595][bookmark: _Toc372266924]5.5. Rok valjanosti ponude
 
Rok valjanosti ponude je 90 dana od otvaranja ponuda.


6. JAMSTVO UZ UGOVOR
6.1. Jamstvo za uredno ispunjenje ugovora 
Odabrani Ponuditelj se obvezuje za uredno ispunjenje ugovora za slučaj povrede ugovornih obveza dostaviti Naručitelju jamstvo u obliku bjanko zadužnice u iznosu 10% vrijednosti ponude (bez PDV-a) ili položiti depozit na žiro račun Naručitelja br.: 2360000-1101273818 IBAN: HR0823600001101273818 u iznosu 10% od ukupne vrijednosti ponude (bez PDV-a).

Jamstvo iz stavka 1. ovog članka odabrani Ponuditelj je dužan dostaviti u roku 5 (pet) dana od dana obostranog potpisa Ugovora, na adresu: GRADSKA PLINARA ZAGREB d.o.o., Zagreb, Radnička cesta 1, odnosno u navedenom roku položiti depozit.

Bjanko zadužnicu treba popuniti sukladno Pravilniku o obliku i sadržaju bjanko zadužnice (NN 115/12, 82/17) i potvrditi kod javnog bilježnika.

Rok valjanosti jamstva je istovjetan važenju Ugovora.
	
Ne dostavi li odabrani Ponuditelj Naručitelju jamstvo u roku iz stavka 2. ovog članka, Naručitelj ima pravo raskinuti ovaj Ugovor, u kojem će se slučaju smatrati da je Ugovor raskinut krivnjom Ponuditelja, te će Naručitelj imati pravo zahtijevati od Ponuditelja naknadu štete.


7. UGOVORNA KAZNA

Ako odabrani Ponuditelj ne izvrši obveze u ugovorenim rokovima, dužan je Naručitelju platiti ugovornu kaznu u iznosu 0,5 % od ukupno ugovorene vrijednosti za svaki dan neopravdanog zakašnjenja te nadoknaditi Naručitelju sve eventualne troškove i štetu koja bi iz toga proizašla.

Ukupni iznos ugovorne kazne ne može biti veći od 10 % od ukupno ugovorene vrijednosti. 

Naručitelj ima pravo na ugovornu kaznu i u slučaju da odabrani Ponuditelj ne ispuni bilo koju svoju ugovornu obvezu ili ako je neuredno ispuni.

Naručitelj zadržava pravo na ugovornu kaznu i u slučaju primitka zakašnjelog ispunjenja ugovorne obveze.

Naručitelj ima pravo ugovornu kaznu ustegnuti prilikom isplate iznosa koji je obvezan podmiriti odabranom Ponuditelju temeljem računa ili naplatiti iz jamstva. 

Pravo na ugovornu kaznu ne umanjuje niti isključuje pravo Naručitelja na naknadu eventualne štete preko iznosa ugovorne kazne. 

Odredbe o ugovornoj kazni neće se primjenjivati, ako je ugovoreni rok prekoračen uslijed više sile ili krivnjom trećih osoba, a što odabrani Ponuditelj mora dokazati.

Plaćanje ugovorne kazne ne oslobađa odabranog Ponuditelja obveza iz ovog Ugovora, osim u slučaju neispunjenja obveze od strane odabranog Ponuditelja.


[bookmark: _Toc346535603][bookmark: _Toc372266929]8. ROK, NAČIN I UVJETI PLAĆANJA

Ponuditelj je obvezan prema Naručitelju poslati isključivo eRačun.
Plaćanje, transakcijski račun u roku od 60 dana od zaprimanja računa za isporučene robe.
Plaćanje se obavlja na žiro račun ponuditelja.
Predujam isključen.

9. KODEKS POSLOVNOG PONAŠANJA DRUŠTVA

Ugovaratelj/Dobavljač je obvezan pridržavati se odredbi Kodeksa poslovnog ponašanja dobavljača objavljenog na stranci www.plinara-zagreb.hr koji je sastavni dio ugovora između dobavljača i Gradske plinare Zagreb d.o.o. Izvršitelj je obvezan tijekom izvršenja ugovora o javnoj nabavi pridržavati se primjenjivih obveza u području prava okoliša, socijalnog i radnog prava, uključujući kolektivne ugovore, a osobito obvezu isplate ugovorene plaće ili odredaba međunarodnog prava okoliša, socijalnog i radnog prava navedenim u Prilogu XI. Zakona o javnoj nabavi (NN 120/16, 114/22, 48/26).

GRADSKA PLINARA ZAGREB d.o.o.

U prilogu: 
- Ponudbeni list, 
-Troškovnik,
-Tehnička specifikacija

